હિંમતનગર પાણપુર વિસ્તારનાં દલીતો માટે રાજ્ય સરકાર દ્વારા મૃતકોની દફન વિધી માટે રામજીમંદિરના પાછળના વિસ્તારમાં જમીનની ફાળવણી કરવામાં આવી છે છતા કવોરી સંંચાલક નજમીભાઈ અબ્દુલ્લાભાઈ દારૂવાલાએ ગેરકાયદેસર આડેધડ દફન વિધિ કરાયેલી જગ્યાએ ખોદકામ કરતાં ગઈકાલે બુધવારે ત્રણ જેટલી લાશ બહાર નિકળી ગઈ હતી છતાં ક્વોરીના સંચાલકે ખોદકામ ચાલુ જ રાખવામાં આવ્યું હતુ અને ક્વોરીના કેટલાક મજૂરો દ્વારા એક લાશને તો કોથળીમાં મુકીને બહાર ગૌચરમાં ફેંકી દીધી હતી તેમજ બે લાશ બહાર આવેલી હોવા છતાં ખોદકામ ચાલું જ રાખવામાં આવતા પાણપુરના દલીત સમાજનાં લોકો રોષે ભરાયા હતા જે અંગેનો અહેવાલ આજે ગુરૂવારે ‘સંદેશ‘માં પ્રસિધ્ધ થતા જ જિલ્લા કલેક્ટર પી. સ્વરૂપ ખાણ ખનિજ વિભાગના અધિકારીઓ ઉપર લાલઘુમ થયા હતા અને તેમને ઘટના સ્થળે દોડાવ્યા હતા.